Grozītās produkta specifikācijas publikācija, ko pēc maznozīmīga grozījuma apstiprināšanas publicē saskaņā ar Regulas (ES) Nr. 1151/2012 53. panta 2. punkta otro daļu

(2022/C 136/04)

Eiropas Komisija ir apstiprinājusi šo maznozīmīgo grozījumu saskaņā ar Komisijas Deleģētās regulas (ES) Nr. 664/2014 (1) 6. panta 2. punkta trešo daļu.

Ar šā maznozīmīgā grozījuma apstiprināšanas pieteikumu var iepazīties Komisijas datubāzē eAmbrosia.

Produkta specifikācija garantētu tradicionālo īpatnību gadījumā

“Boerenkaas”

ΕS Nr.: TSG-NL-0023-AM02-12.8.2021

Dalībvalsts vai trešā valsts Nīderlande

1. Reģistrētais nosaukums

“Boerenkaas”

2. Produkta veids [kā norādīts XI pielikumā]

1.3. Siers

3. Reģistrācijas pamatojums

3.1. Produkts:

☒ iegūts ar minētajam produktam vai pārtikas produktam paredzētajai tradicionālajai praksei atbilstošu ražošanas veidu, pārstrādi vai sastāvu;

☐ ražots no tradicionāli izmantotām izejvielām vai sastāvdaļām.

“Boerenkaas” ir (pus)cietais siers, ko ražo no svaigpiena, kurš galvenokārt iegūts no saimniecībā turētas govs, kazas, aitas vai bifeļmātes. Sieram var būt pievienotas kumīna vai citas sēklas, garšaugi un/vai garšvielas.

3.2. Nosaukums:

☐ ir tradicionāli lietots attiecībā uz īpašo produktu;

☒ identificē produkta tradicionālo raksturu vai specifiskās iezīmes.

Nosaukums “Boerenkaas” ir īpašā veidā saistīts ar produktu, ko tradicionāli gatavoja lauku saimniecībās no svaigpiena, kurš galvenokārt tika iegūts no šajās saimniecībās turēta ganāmpulka. “Boeren” nīderlandiešu valodā nozīmē “zemnieki”, tādējādi “Boerenkaas” ir siers, ko lauku saimniecībās gatavo lauksaimnieki.

4. Apraksts

4.1. Ar 1. punktā minēto nosaukumu apzīmētā produkta apraksts, tostarp tā galvenās fizikālās, ķīmiskās, mikrobioloģiskās vai organoleptiskās īpašības, kas ir produkta specifikas pamatā (šīs regulas 7. panta 2. punkts)

“Boerenkaas” ir (pus)cietais siers, ko ražo no svaiga govs, kazas, aitas vai bifeļmātes piena. Tauku saturs “Boerenkaas” sierā var atšķirties atkarībā no tauku satura pienā, kas izmantots par izejvielu.

Sieram var būt pievienotas kumīna vai citas sēklas, garšaugi un/vai garšvielas.

Jo vecāks ir siers un jo ilgāks ir tā nogatavināšanās process, jo cietāks un sausāks tas kļūst, šādi iegūstot cietu sieru.

Šo produktu nosaukumu piemēri ir “Goudse Boerenkaas”, “Goudse Boerenkaas met kruiden”, “Edammer Boerenkaas”, “Leidse Boerenkaas”, “Boerenkaas van geitenmelk” un “Boerenkaas van schapenmelk”.

“Boerenkaas” raksturīgo īpašību un attiecībā uz sastāvu izvirzīto prasību kopsavilkums

Īpašības “Goudse Boerenkaas” “Leidse Boerenkaas” “Edammer Boerenkaas” “Boerenkaas (van geitenmelk)”, “Boerenkaas (van schapenmelk)”, “Boerenkaas (van buffelmelk)” Izejviela govs piens govs piens govs piens kazas piens, aitas piens bifeļmātes piens Forma Gaudas siera forma (plakans cilindrs ar noapaļotām malām) Leidenes siera forma (plakans cilindrs ar taisnām malām) apaļa vai ovāla Miza balta līdz dzeltena, ja vajadzīgs – ar pārklājumu sarkana, ja vajadzīgs – ar pārklājumu balta līdz dzeltena, ja vajadzīgs – ar pārklājumu balta līdz dzeltena, ja vajadzīgs – ar pārklājumu Konsistence stingra līdz mīksta un plastiska stingra līdz mīksta; siers labi sagriežams mīksta līdz stingra vai cieta, siers labi sagriežams stingra līdz mīksta un plastiska Acojums regulārs visā siera ritulī, acu diametrs no 2 mm līdz apm. 15 mm; bez plaisām (garākām par 1 cm) ražošanas procesā iegūts neliels sīku acu daudzums, vienmērīgi izvietots visā siera ritulī, acu diametrs no 1 mm līdz 3 mm; bez plaisām neliels acu daudzums, vienmērīgi izvietots visā siera ritulī, acu diametrs no 2 mm līdz apm. 8 mm; bez plaisām vienmērīgs acojums viscaur siera ritulī vai blīvs siera ritulis; pH pēc 12 dienām starp 5,20 un 5,40 pēc 12 dienām starp 5,20 un 5,30 pēc 12 dienām starp 5,20 un 5,30 pēc 12 dienām starp 5,10 un 5,30 Tauku saturs sausnā (%) augsts tauku saturs, vismaz 48 % 30 %+, tauku saturs sausnā pārsniedz 30 %, bet ir mazāks par 35 % vai 35 %+, tauku saturs sausnā pārsniedz 35 %, bet ir mazāks par 40 % 40 %+, tauku saturs sausnā pārsniedz 40 %, bet ir mazāks par 45 % vismaz 45 %+ Maks. ūdens saturs 42,5 % (12 dienas pēc izgatavošanas) 45 % (12 dienas pēc izgatavošanas) 47 % (12 dienas pēc izgatavošanas) 46 % (12 dienas pēc izgatavošanas) Sāls saturs (%) 0,4 % līdz maksimāli 4 % sāls sausā sierā 0,4 % līdz maksimāli 4 % sāls sausā sierā 0,4 % līdz maksimāli 5 % sāls sausā sierā 0,4 % līdz maksimāli 4 % sāls sausā sierā Piedevas iespējams kumīns, sēklas, garšaugi un/vai garšvielas kumīns iespējams kumīns iespējamas sēklas, garšaugi un/vai garšvielas Minimālais nogatavināšanās termiņš 13 dienas pēc izgatavošanas 13 dienas pēc izgatavošanas 13 dienas pēc izgatavošanas 13 dienas pēc izgatavošanas Minimālā nogatavināšanās temperatūra 12 °C 12 °C 12 °C 12 °C Fosfatāzes aktivitāte svaigpienam raksturīgais normālais līmenis svaigpienam raksturīgais normālais līmenis svaigpienam raksturīgais normālais līmenis svaigpienam raksturīgais normālais līmenis

4.2. Apraksts (vajadzības gadījumā ar norādījumiem par izmantoto izejvielu vai sastāvdaļu raksturu un īpašībām) par ražošanas metodi, kas jāievēro ar 1. punktā minēto nosaukumu apzīmētā produkta ražotājiem, un par produkta sagatavošanas metodi (šīs regulas 7. panta 2. punkts)

Var izmantot šādas izejvielas:

a) svaigpiens;

b) krējums vai vājpiens, vai puskrejots piens, kas tieši iegūts no a) punktā minētā piena;

c) ūdens.

Izmantotais piens nedrīkst būt termiski apstrādāts temperatūrā virs 40 °C; fosfatāzes darbībai ir jāatbilst svaigpiena reakcijai.

Piens ir jāpārstrādā sierā 40 stundu laikā pēc izslaukšanas.

Palīgvielas un piedevas

a) Pienskābi, propionskābi un aromātu veidojošas mikroorganismu kultūras (kas nav ģenētiski modificētas);

b) himozīns (atbilstīgi lēmuma par piena produktiem “Warenwetbesluit Zuivel” 5. panta a) punktam);

c) kalcija hlorīds;

d) nātrija nitrāts;

e) sēklas, garšaugi un/vai garšvielas;

f) nātrija hlorīds (iesālot).

Ražošanas process

— Svaigpienu sarecina aptuveni 30 C temperatūrā 40 stundu laikā pēc tā izslaukšanas.

— Paskābināšanu nodrošina jaukta pienskābes baktēriju celmu kultūra.

— Pēc recekļa sagriešanas, izmaisīšanas un daļējas sūkalu notecināšanas sūkalu un siera graudu masu vienu vai divas reizes skalo ar karstu ūdeni, sasildot masu līdz maksimāli 37 C temperatūrai.

— Pēc apstrādes siera graudu masu pilda siera veidnēs.

— Pirms presēšanas vai tās laikā sieram uzliek kazeīna marķējumu ar nosaukumu “Boerenkaas”, kuru var papildināt arī ar norādi par to, kāda veida piens ir izmantots šā siera gatavošanā.

— Pēc presēšanas un paskābināšanas, kas ilgst vairākas stundas, sieru iegremdē 18 % līdz 22 % vārāmās sāls šķīdumā (nātrija hlorīds).

— Minimālais siera nogatavināšanās ilgums saimniecībā ir 13 dienas pēc dienas, kad sākusies pārstrāde vismaz 12 C temperatūrā.

— Lai iegūtu šim sieram raksturīgo garšu, to turpina nogatavināt īpašā nogatavināšanas telpā attiecīgajā saimniecībā vai siera tirgotāja noliktavās. Nogatavināšanās procesa ilgums var būt no dažām nedēļām līdz vairāk nekā 1 gadam.

Marķējums

Kazeīna marķējumā jābūt šādai informācijai.

— “Boerenkaas” kazeīna marķējums ir uzdrukāts uz nekrāsotām, perforētām kazeīna plāksnēm. Marķējums veidots taisns augšpusē un apakšpusē un izliekts sānu daļā. Marķējuma izmēri ir aptuveni 65×65 mm. Tie var nedaudz atšķirties (par 1 vai 2 mm), jo kazeīns ir dabīgs produkts un ne vienmēr uz žūšanas procesu reaģē vienādi.

— Nosaukums “Boerenkaas” uz kazeīna marķējuma ir rakstīts nīderlandiešu valodā, un vajadzības gadījumā to papildina ar vienu no produkta specifikācijā minētajiem sugas vārdiem, vārdiem “Bereid met rauwe melk” (ražots no svaigpiena) un “Gegarandeerde traditionele specialiteit” (garantēta tradicionālā īpatnība) vai Kopienas simbolu. Uz kazeīna marķējuma var būt burti “NL”, ja “Boerenkaas” ir izgatavots Nīderlandē.

— Uz pirmajā daļā minētajiem kazeīna marķējumiem ir secīgs unikāls sērijas numurs no 00001 līdz 99999 un zem tā ir burtu vai burtu un ciparu kombinācija, kurā ir vismaz viens sēriju apzīmējošs burts.

4.3. Apraksts par galvenajiem elementiem, kas nosaka produkta tradicionālās īpašības (šīs regulas 7. panta 2. punkts)

“Boerenkaas” ir siers, ko izgatavo lauku saimniecībā no svaiga govs, kazas, aitas vai bifeļmātes piena. Vismaz pusei no piena jābūt iegūtai no tās pašas saimniecības ganāmpulka. Pārējo pienu drīkst iepirkt ne vairāk kā no divām citām piensaimniecībām, bet kopējais iepirktā piena daudzums nedrīkst pārsniegt pašā saimniecībā saražotā piena daudzumu.

Līdz 1874. gadam visu pienu pārstrādāja pašu saimniecībā. Pēc tam to pamazām sāka pārstrādāt rūpnieciski. Divdesmitā gadsimta sākumā siera ražošanā izmantoto pienu sāka pasterizēt. Pasterizācijas rezultātā tika zaudētas īpašības, kas raksturīgas lauku saimniecībās gatavotam sieram. Lauku saimniecībās turpināja tradicionālo svaigpiena pārstrādes metodi.

No svaigpiena ražotam sieram piemīt īpaši bagātīga garša, jo šādā pienā ir fermenti, proti, piena lipāze, un mikroorganismi, kas pienā attīstās slaukšanas laikā un pēc tās. Tāpēc no šāda piena gatavota siera garšu raksturo kā bagātīgāku, spēcīgāku un izteiktāku. Pēc daudzu patērētāju domām tieši šī ir tā īpašība, ar ko “Boerenkaas” siera garša atšķiras no rūpnieciski ražotu sieru garšas. Jo nogatavināšanas process ilgāks, jo garša ir izteiktāka.

Atbilstīgi lēmumam par siera produktu kvalitāti ar likumu par lauksaimniecības produktu kvalitāti 1982. gadā tika izdoti jauni noteikumi attiecībā uz siera kvalitāti, piena izcelsmi un ražošanas metodi. Attiecīgais valsts marķējums garantē, ka “Boerenkaas” ir lauku produkts, kas ražots no svaigpiena neilgi pēc tā izslaukšanas no galvenokārt tās pašas saimniecības ganāmpulka lopiem.

Kopš tā laika valsts marķējumu vairs neizmanto un nosaukums “valsts marķējums” aizstāts ar nosaukumu “kazeīna marķējums”.

Ar šiem normatīvajiem aktiem tika paredzēta arī iespēja izmantot kazas, aitas un bifeļmātes pienu, to pievienojot govs pienam, kā arī ražot sieru no svaigpiena ar pazeminātu tauku saturu.

Iepriekšminētais skaidri apliecina, ka siera ražošanā izmantojamās izejvielas un ražošanas tehnoloģija ir īpaša.

(1) OV L 179, 19.6.2014., 17. lpp.